62025CO0178_INF
Uznesenie podpredsedu Súdneho dvora z 15. júla 2025 –EnBW Energie Baden‑Württemberg/Hanseatic Energy Hub a Komisia
[vec C‑178/25 P(I)]
„Odvolanie – Vedľajšie účastníctvo – Štátna pomoc – Podnik, ktorý nie je v konkurenčnom postavení s príjemcami pomoci – Nariadenie (EÚ) 2015/1589 – Článok 1 písm. h) – Postavenie zainteresovanej strany – Priame a aktuálne dosahy schémy pomoci, ktorá je predmetom sporu, na hospodársku situáciu žiadateľa – Existencia záujmu na rozhodnutí veci – Vyhovenie“
1.
Súdne konanie – Vedľajšie účastníctvo – Podmienky prípustnosti – Oprávnený záujem na rozhodnutí veci – Pojem – Požiadavka priameho a bezprostredného záujmu – Spor týkajúci sa zákonnosti rozhodnutia Komisie o nevznesení námietok voči štátnej pomoci – Priamy a bezprostredný záujem subjektu, ktorý nie je v konkurenčnom postavení s príjemcami pomoci, ale pôsobí v rovnakých oblastiach činnosti ako príjemcovia pomoci
[Štatút Súdneho dvora, článok 40 druhý odsek; nariadenie Rady 2015/1589, článok 1, písm. h)]
(pozri body 27 – 34, 43, 44)
2.
Súdne konanie – Vedľajšie účastníctvo – Podmienky prípustnosti – Oprávnený záujem na rozhodnutí veci – Pojem – Požiadavka priameho a bezprostredného záujmu – Spor týkajúci sa zákonnosti rozhodnutia Komisie o nevznesení námietok voči štátnej pomoci – Priamy a bezprostredný záujem subjektu, ktorý nie je v konkurenčnom postavení s príjemcami pomoci, ale pôsobí v rovnakých oblastiach činnosti ako príjemcovia pomoci – Dôkazné bremeno – Odkaz na informácie poskytnuté žalobcom v jeho žalobe – Prípustnosť
[Štatút Súdneho dvora, článok 40 druhý odsek; nariadenie Rady 2015/1589, článok 1, písm. h)]
(pozri body 35 – 42)
Výrok
1.
Uznesenie predsedu deviatej komory Všeobecného súdu Európskej únie z 10. februára 2025, Hanseatic Energy Hub/Komisia (T‑309/24, EU:T:2025:165), sa zrušuje.
2.
Spoločnosti EnBW Energie Baden‑Württemberg AG sa povoľuje vstúpiť do konania ako vedľajšej účastníčke vo veci T‑309/24 na podporu návrhov spoločnosti Hanseatic Energy Hub GmbH.
3.
Spoločnosti EnBW Energie Baden‑Württemberg AG a Hanseatic Energy Hub GmbH, ako aj Európska komisia znášajú svoje vlastné trovy spojené s odvolacím konaním.
4.
O trovách konania spojených so vstupom spoločnosti EnBW Energie Baden‑Württemberg AG do konania sa rozhodne neskôr.